15. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΣΥΝΤΟΝΙΣΜΟΥ ΚΑΙ ΕΡΓΑΣΙΑΣ Αριθ. 37517/Υ.345 της 20 Μαΐου/2 Ιουν. 1961 (ΦΕΚ Β΄  175) Περί αυξήσεως των υπό του Ταμείου Ασφαλίσεως Ιδιοκτητών Συντακτών και Υπαλλήλων Τύπου παρεχομένων συντάξεων. Έχοντες υπ’ όψει: 1)Τας διατάξεις του άρθρ. 2 του υπ’ αριθ. 19/1944 Νόμου «περί εξουσιοδοτήσεως του Υπουργού των Οικονομικών όπως προβαίνη εις τροποποιήσεις των φορολογικών Συντελεστών». 2)Τας υπ’ αριθ. 1149/9.5.57 και 3278/24.10.59 αναφοράς του Ταμείου Ασφαλίσεως Ιδιοκτητών Συντακτών και Υπαλλήλων Τύπου «περί αυξήσεως των συντάξεων». 3)Την απόφασιν της Νομισματικής Επιτροπής την ληφθείσαν κατά την 918 συνεδρίασιν αυτής της 3.5.1955 κοινοποιηθείσαν δια του υπ’ αριθ. 14786/16.5.55 εγγράφου της. 4)Τας κρατούσας οικονομικάς συνθήκας, αποφασίζομεν: Από 1ης Δεκ. 1960 αυξάνονται αι παρά του Ταμείου Ασφαλίσεως Ιδιοκτητών Συντακτών και Υπαλλήλων Τύπου καταβαλλόμεναι συντάξεις κατά ποσοστόν 7%. Το σύνολον της ούτω αυξανομένης συντάξεως εν ουδεμιά περιπτώσει δύναται να υπερβαίνη τα τεθέντα ανώτατα όρια δια της παρ. 2 της υπ’ αριθ. 14786/16.5.55 αποφάσεως της Νομισματικής Επιτροπής. Η παρούσα δημοσιευθήτω δια της Εφημερίδος της Κυβερνήσεως. 